text: Даниел Младенов: Няма да се отказваме, днес развалихме мача с грозни прояви - БГ Футбол - Sportal.bg
  16 май 2017 | 19:39 - Обновена
  Футболистът на Пирин (Благоевград) Даниел Младенов заяви след равенството 1:1 с Верея в първи плейофен двубой за Лига Европа, че не всичко в клуба е точно, но се надява ръководството да изчисти нещата.
  "Последните минути не бяхме концентрирани. Няма да се отказваме. Има втори мач и вярвам, че ще успеем. Имахме положения и можеше да вкараме. Беше много топло. И двата отбора имаха положения. Жалко е това, което се случи, защото разваляме мача с грозни прояви. Иван Цветков е изключителен футболист. Видяхте какъв гол от фаул вкара. Благодарим му, че е част от нашия отбор. Има някои неточности в Пирин, но хората изчистват нещата. Мисля, че до края на месеца всичко ще е наред. Все пак сме в България. Тук винаги има неточности. Водя разговори с ръководството за продължаване на договора", заяви бившият играч на Левски.